วันอังคารที่ 15 ธันวาคม 2563
นายกฯ ห่วงประชาชนได้รับผลกระทบ PM 2.5 สั่งในที่ประชุม ครม. ให้เจ้ากระทรวงติดตามหน่วยงานในกำกับเร่งแก้ PM 2.5 ลดผลกระทบด้านสุขภาพและการดำเนินชีวิตประจำวันของประชาชนให้มากที่สุด
นายกรัฐมนตรีห่วงประชาชนได้รับผลกระทบ PM 2.5 สั่งในที่ประชุม ครม. ให้เจ้ากระทรวงติดตามหน่วยงานในกำกับเร่งแก้ PM 2.5 ลดผลกระทบด้านสุขภาพและการดำเนินชีวิตประจำวันของประชาชนให้มากที่สุด
นายอนุชาบูรพชัยศรีโฆษกประจำสำนักนายกรัฐมนตรีเผยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมรับทราบรายงานปัญหาฝุ่นPM 2.5และห่วงใยประชาชนที่อาศัยและทำกิจกรรมในพื้นที่ที่สถานการณ์ฝุ่นPM 2.5รุนแรงโดยได้สั่งการในที่ประชุมคณะรัฐมนตรีให้รัฐมนตรีทุกกระทรวงที่เกี่ยวข้องกับการแก้ปัญหาฝุ่นPM 2.5 ติดตามการปฏิบัติงานหน่วยงานในกำกับของตนเร่งบรรเทาฝุ่นPM 2.5 ลดผลกระทบด้านสุขภาพและการดำเนินชีวิตประจำวันให้มากที่สุดแต่ต้องไม่ให้ประชาชนเดือดร้อน
โฆษกประจำสำนักนายกรัฐมนตรียังกล่าวเพิ่มเติมว่ารัฐบาลได้กำหนดแนวทางแก้ปัญหาPM 2.5 ยกระดับขึ้นเป็นวาระแห่งชาติโดยเมื่อวันที่23พฤศจิกายน2563คณะรัฐมนตรีมีมติเห็นชอบแผนปฏิบัติการขับเคลื่อนวาระแห่งชาติ“การแก้ไขปัญหามลพิษด้านฝุ่นละออง” (พ.ศ. 2563) ทั้งเพิ่มประสิทธิภาพในการบริหารจัดการเชิงพื้นที่ให้สอดคล้องกับสถานการณ์และบริบทป้องกันและลดการเกิดมลพิษที่ต้นทาง(แหล่งกำเนิด)เช่นยานพาหนะอุตสาหกรรมการเผาในที่โล่งการก่อสร้างและผังเมืองและภาคครัวเรือน และเพิ่มประสิทธิภาพการบริหารจัดการมลพิษรวมทั้งแผนเฉพาะกิจเพื่อการแก้ไขปัญหามลพิษด้านฝุ่นละออง12มาตรการทั้งนี้ประชาชนสามารถติดตามรายงานสถานการณ์PM 2.5 ได้ตลอดผ่านเฟซบุ๊คแฟนเพจ“ศูนย์แก้ไขปัญหามลพิษทางอากาศ(ศกพ.)” https://www.facebook.com/airpollution.CAPM
โฆษกประจำสำนักนายกรัฐมนตรียังเปิดเผยว่าระหว่างการเยี่ยมชมสถานีกลางบางซื่อนายกรัฐมนตรีให้สัมภาษณ์ยืนยันว่ารัฐบาลได้มีการออกมาตรการแก้ปัญหาPM 2.5 และให้ดำเนินการอย่างต่อเนื่องทั้งการจำกัดหรืองดการเผาลดการใช้รถยนต์ส่วนบุคคลขอให้ใช้รถขนส่งมวลชนสาธารณะให้มากขึ้นตรวจจับรถควันดำอย่างเข้มงวดไม่ต่อใบอนุญาตรถที่ไม่ปฏิบัติตามกฎหมายรวมทั้งการบังคับใช้กฎหมายอย่างจริงจังซึ่งที่ผ่านมาปัญหาเรื่องของPM2.5ก็ดีขึ้นยอมรับว่าปัญหาPM 2.5 มักจะเกิดในช่วงที่อากาศปิดในลักษณะครอบฝาซีรวมทั้งจากการเผาวัชพืชเพื่อเตรียมเพาะปลูกฤดูกาลใหม่การก่อสร้างการขนส่งคมนาคมและการจราจรซึ่งได้กำชับให้ไปดำเนินการตรวจสอบเพื่อลดผลกระทบด้านสุขภาพโดยเฉพาะในกลุ่มผู้สูงอายุและเด็ก
อนึ่งในวันนี้ณศูนย์แถลงข่าวทำเนียบรัฐบาล นายอรรถพลเจริญชันษาอธิบดีกรมควบคุมมลพิษชี้แจงว่า เนื่องจากสภาพอากาศในช่วง1-2วันนี้ทำให้เกิดการสะสมของPM 2.5เกินค่ามาตรฐาน(50ไมโครกรัมลูกบาศก์เมตร)ทำให้เช้าวันนี้พื้นที่ในกรุงเทพมหานครและปริมณฑลมีค่าPM 2.5เกินค่ามาตรฐาน14 เขต ซึ่งพลเอกประวิตรวงษ์สุวรรณรองนายกรัฐมนตรีสั่งการกระทรวงทรัพยากรธรรมชาติและสิ่งแวดล้อมให้เป็นหน่วยงานหลักในการประสานงานกับกระทรวงมหาดไทยกระทรวงอุตสาหกรรมกระทรวงคมนาคมกระทรวงสาธารณสุขสำนักงานตำรวจแห่งชาติและกรุงเทพมหานครยกระดับเชิงปฏิบัติการให้เข้มข้นขึ้นด้วยทั้งการปรับแผนเพิ่มตรวจสกัดรถควันดำงดการเผาในที่โล่งรวมไปถึงในจังหวัดใกล้เคียงกทม.ทุกจังหวัดตั้งแต่วันที่14 – 17ธ.ค.โดยจะมีการประเมินสถานการณ์อย่างใกล้ชิดอย่างต่อเนื่องรวมทั้งรณรงค์ให้ประชาชนเติมน้ำมันที่มีค่ากำมะถันต่ำเพื่อช่วยลดควันดำซึ่งได้รับความร่วมมือจากภาคเอกชนผู้ประกอบการเช่นลดราคาน้ำมันลดราคาการตรวจสภาพเครื่องยนต์นายณัฐพลณัฏฐสมบูรณ์อธิบดีกรมอุตุนิยมวิทยาเผยว่ากรมอุตุนิยมวิทยาจะประสานกับกรมควบคุมมลพิษเพื่อนำข้อมูลมาแจ้งเตือนกับประชาชนเป็นระยะๆ ซึ่งช่วงปีใหม่นี้ยังต้องตรวจสอบสภาพอากาศดูความกดอากาศสูงว่ามาต่อเนื่องหรือไม่แต่คาดว่าในช่วง2วันหลังจากนี้ปริมาณฝุ่นจะลดลงเพราะมีลมพัด นายแพทย์ดนัยธีวันดารองอธิบดีกรมอนามัยเตือนให้ประชาชนหลีกเลี่ยงพื้นที่สีส้มสีแดงซึ่งมีค่าPM2.5สูงและผู้ที่มีโรคประจำตัวควรอยู่ในพื้นที่ปลอดฝุ่นหากมีอาการหายใจไม่สบายสามารถปรึกษาแพทย์ได้ในโรงพยาบาลทั้งรัฐและเอกชนทุกแห่งในพื้นที่สำหรับโรงเรียนขอให้ลดระยะเวลาการเข้าแถวตอนเช้ารวมทั้งป้องกันฝุ่นในห้องเรียนด้วยโอกาสเดียวกันนี้ร้อยตำรวจเอกพงศกรขวัญเมืองโฆษกกทม.ยืนยันกทม.ออกแผนปฏิบัติ2เดือนช่วงเดือนธ.ค. –ก.พ.อาทิการกำกับดูแลพื้นที่ก่อสร้างไม่ให้ทำกิจกรรมเกิดฝุ่นมากลดกิจกรรมกลางแจ้งในโรงเรียนการล้างถนนฉีดละอองน้ำจากอาคารสูงการเปิดคลินิกมลพิษเพิ่มความเข้มข้นในการบังคับใช้กฎหมายสำหรับการก่อสร้างอาคารขนาดใหญ่การก่อสร้างรถไฟฟ้าจะให้ดำเนินการได้แค่กิจกรรมที่ไม่เกิดฝุ่นเช่นการตกแต่งภายใน ในส่วนการขนดินการถมพื้นที่การขุดเจาะจะประสานขอให้งดกิจกรรมในช่วง2-3วันนี้ก่อนเพราะก่อให้เกิดฝุ่นปริมาณมาก และดร.สุพัฒน์หวังวงศ์วัฒนานักวิชาการอาจารย์คณะสาธารณสุขศาสตร์มหาวิทยาลัยธรรมศาสตร์ให้ความเห็นทางวิชาการว่ามาตรการแก้ปัญหาฝุ่นPM2.5ของรัฐบาลเดินทางแล้วโดยอาศัยวิชาการเป็นหลักในการกำหนดนโยบายและมาตรการเน้นการกำจัดแหล่งต้นตอของฝุ่นรวมทั้งลดพฤติกรรมตนเองที่จะเป็นแหล่งกำเนิดฝุ่นPM2.5ในที่สุดเชื่อว่าPM2.5สามารถหมดไปจากประเทศไทยเหมือนที่ไทยประสบความสำเร็จกำจัดสารตะกั่วซึ่งก็เป็นผลมาจากนโยบายและมาตรการของรัฐบาลเช่นกัน